Եթե գյուղացին հազար մետր, կամ թեկուզ մի հեկտար հող ունի, ինչքան էլ տանջվի, միեւնույնն է դժվար կյանքով է ապրելու: Նա ամեն օր զբաղվելու է մի բանով, որ իրեն, խոշոր հաշվով, ոչինչ չի տալու: Հողերը պետք է խոշորացնել եւ գյուղացուն որոշակի տոկոս վճարել: Եթե մեծ հողում լուրջ տեխնիկա աշխատի, գյուղմթերքի ինքնարժեքը կնվազի ու աշխատողներն էլ նորմալ կվարաձատրվեն: Բացի այդ, միացված հողերը ինտենսիվ օգտագործելու արդյունքում մեծ քանակությամբ գյուղմթերք կամ միս ու կաթ կարտադրվի, կլինեն վերամշակվող գործարաններ, կբացվեն աշխատատեղեր: Գյուղացիները կմասնագիտանան որոշակի աշխատանքի մեջ եւ աշխատավարձ կստանան: Տարվա վերջում էլ կստանան իրենք հողի համար հասանելիք գումարը եւ փողոց չեն փակի՝ ասելով, որ խաղողն իրենից ավելի էժան են առնում: